❓ какво включва обезщетението при птп в италия?
в италия обезщетението за имуществени вреди при телесни наранявания включва разходи за лечение и други разходи, които са породени от претърпения инцидент, както и пропуснати ползи от загуба на доход. обезщетението за неимуществени вреди при телесни наранявания включва т. нар. „биологични“ вреди и „морални“ вреди. размерът на обезщетението за биологични вреди е пряко свързан с процентът на инвалидност, който е определен на пострадалия по повод на нанесените му травми. по отношение на увреждания, предизвикали определяне на процент на инвалидност от 1% до 9%, съдът е длъжен да определи обезщетението съобразно действаща в италия национална таблица. по отношение на увреждания, водещи до определянето на инвалидност от 10% до 100 %, липсва задължителна национална таблица, като някои съдилища са разработили свои собствени таблици, а други изследват средните размери на обезщетенията, определяни в съдебната практика за дадено увреждане. колкото до „моралните вреди” – обезщетението за тях най-често се определя по таблица, в която е възприет принципът за изчисляването на обезщетението за морални вреди, като процент от обезщетението за биологични вреди. обезщетението за неимуществени вреди при смърт се определя по същия начин – като процент от обезщетението за биологични вреди, което починалият би получил, ако беше останал жив. право на обезщетение при смърт имат съпрузите, вкл. фактическите такива, децата, родителите, бабите, дядовците, братята и сестрите на починалия.